Lihula komtuur
Lihula komtuur oli Liivi ordu käsknik, kes valitses Lihula komtuurkonda. Esimene Lihula komtuur on teada 1241. aastast. Viimane komtuur kaotas oma ameti 1477. aastal, misjärel ala liideti esialgu Maasilinna foogtkonna ja hiljem Pärnu komtuurkonnaga. Lihula komtuur polnud kuigi oluline ordukäsknik ega kuulunud ordut juhtinud kõrgemasse nõukokku. Siiski said mõnedest Lihula komtuuridest hiljem ka ordumeistrid.